#  **ΕΛΛΗΝΙΚΗ ΔΗΜΟΚΡΑΤΙΑ**

 **NOMOΣ ΒΟΙΩΤΙΑΣ**

##  ΔΗΜΟΣ ΛΕΒΑΔΕΩΝ

 **ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ.ΠΡΩΤ: 24923**

 **Λιβαδειά 29 /12/2023**

**ΑΠΟΣΠΑΣΜΑ**

Από το πρακτικό της αριθμ.2023-30ης Τακτικής Συνεδρίασης –

 του Δημοτικού Συμβουλίου Λεβαδέων

Αριθμός απόφασης  **287**

**ΘΕΜΑ** : **Έγκριση Ολοκληρωμένου Πλαισίου Δράσης (Ο.Π.Δ.) οικονομικού Έτους 2024**

 Στη Λιβαδειά σήμερα την 22α Δεκεμβρίου 2023, ημέρα Παρασκευή και ώρα 16:30 , συνήλθε σε  **EIΔΙΚΗ**  συνεδρίαση το Δημοτικό Συμβούλιο του Δήμου Λεβαδέων **,** στην αίθουσα του Δημοτικού Συμβουλίου – Πλ. Εθνικής Αντίστασης,  **σύμφωνα με τις διατάξεις** της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας» καθώς και της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)» και ύστερα από την από **24354/18-12-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 19 δημοτικοί σύμβουλοι :

 **ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Μητάς Αλέξανδρος |
|  | Δήμου Ιωάννης  | 2 | Τζεσμετζής Εμμανουήλ |
|  | Αποστόλου Ιωάννης | 3 | Γιαννακόπουλος Βρασίδας  |
|  | Καράβα Χρυσοβαλάντου Βασιλική | 4 | Νταντούμη Ιωάννα  |
|  | Σάκκος Μάριος  | 5  | Πούλου Παναγιού |
|  | Μερτζάνης Κων/νος  | 6 | Γαλανός Κων/νος  |
|  | Σαγιάννης Μιχαήλ  | 7 | Καράλης Χρήστος   |
|  | Τόλιας Δημήτριος  | 8  | Πούλος Ευάγγελος  |
|  | Καπλάνης Κων/νος   | 9  | Κοτσικώνας Επαμεινώνδας  |
|  | Τζουβάρας Νικόλαος | 10 | Μπράλιος Νικόλαος    |
|  | Φορτώσης Αθανάσιος   |  11 | Καλέα Ανδρονίκη |
|  | Γερονικολού Λαμπρινή  | 12 | Πλιακοστάμος Κων/νος |
|  | Αρκουμάνης Πέτρος | 13 | Σπυρόπουλος Δημοσθένης |
|  | Τσιφής Δημήτριος   | 14  | Παπαϊωάννου Λουκάς  |
|  | Αλεξίου Λουκάς   |  | Οι οποίοι δεν παρευρέθησαν |
|  | Καραμάνης Δημήτριος  |  |  |
|  | Χέβα Αθανασία (Νάνσυ) |  |  |
|  | Τουμαράς Βασίλειος   |  |  |
|  | Κατής Χαράλαμπος  |  |  |
|  |  |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Παρευρέθηκε για την τήρηση των πρακτικών της συνεδρίασης η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

**Εισηγούμενη το δεύτερο θέμα της ημερήσιας διάταξης** , η Πρόεδρος έθεσε υπόψη των μελών του Δημοτικού Συμβουλίου , την υπ΄αριθμ. 274/2023 απόφαση της Οικονομικής Επιτροπής του Δήμου (ΑΔΑ:ΨΛΦΑΩΛΗ-ΓΨΘ) με την οποία έγινε η σύνταξη του προϋπολογισμού και του Ολοκληρωμένου Πλαισίου Δράσης (ΟΠΔ) του Δήμου έτους 2024

Ακολούθως η κα. Πρόεδρος έδωσε τον λόγο στον Δ/ντή των Οικονομικών Υπηρεσιών του Δήμου Λεβαδέων ο οποίος είπε:

 Με την286/2023 Απόφαση του Δημοτικού Συμβουλίου έγινε ψήφιση του προϋπολογισμού του Δήμου σύμφωνα με την 274/2023 (ΑΔΑ: ΨΛΦΑΩΛΗ-ΓΨΘ) Απόφαση της Οικονομικής Επιτροπής και περιλαμβάνει **έσοδα και έξοδα συνολικού ποσού (36.576.723,03 ευρώ), συμπεριλαμβανομένου τόσο του χρηματικού υπολοίπου (5.051.873,29 ευρώ) όσο και του αποθεματικού (401.657,91 ευρώ).**

Με την υπ’ αριθμ. **34574/05-07-2018 ( ΦΕΚ 2942 και 3635 B΄)** κοινή απόφαση των Υπουργών Εσωτερικών και Οικονομικών «Καθορισμός στοχοθεσίας οικονομικών αποτελεσμάτων και διαδικασίας παρακολούθησης των προϋπολογισμών των ΟΤΑ και των νομικών προσώπων της Τοπικής Αυτοδιοίκησης από το Παρατηρητήριο Οικονομικής Αυτοτέλειας των ΟΤΑ.-Θέματα Λειτουργίας του Παρατηρητηρίου Οικονομικής Αυτοτέλειας των ΟΤΑ» τροποποιούνται, μεταξύ άλλων, η μεθοδολογία κατάρτισης των ΟΠΔ και τα κριτήρια ελέγχου επίτευξης των στόχων οικονομικών αποτελεσμάτων. Με αυτή την αλλαγή επιδιώκεται η πλήρης εναρμόνιση της παρακολούθησης των προϋπολογισμών με τις αρχές που διέπουν την κατάρτιση αυτών και η απλοποίηση των διαδικασιών στοχοθεσίας και ελέγχου επίτευξης των στόχων.

**Το ΟΠΔ καταρτίζεται, ψηφίζεται και υποβάλλεται στην αρμόδια για έλεγχο αρχή μαζί με τον προϋπολογισμό** του φορέα και του κάθε νομικού προσώπου που εντάσσεται στο ΟΠΔ, στις προθεσμίες που ισχύουν για την κατάρτιση, ψήφιση και υποβολή του προϋπολογισμού.

Οι πίνακες στοχοθεσίας των νομικών προσώπων του OTA, καταρτίζονται, εγκρίνονται και αποστέλλονται στους OTA προς ενσωμάτωση στο ΟΠΔ από τα ίδια τα νομικά πρόσωπα. Κατά την υποβολή του ΟΠΔ στην αρμόδια για έλεγχο αρχή, οι στατιστικοί ανταποκριτές αναρτούν τους πίνακες οικονομικής στοχοθεσίας του ΟΠΔ στον Κόμβο Διαλειτουργικότητας του ΥΠΕΣ μέσω του οποίου παρακολουθείται η εκτέλεση των προϋπολογισμών των OTA και των νομικών προσώπων της αυτοδιοίκησης και υπολογίζονται οι αποκλίσεις από τους τιθέμενους στόχους.

**Ο Πίνακας Στοχοθεσίας Οικονομικών Αποτελεσμάτων** περιλαμβάνει σε συνοπτική μορφή τους στόχους των υπόχρεων φορέων

α) ως προς τη μηνιαία και τριμηνιαία πραγματοποίηση των εσόδων και των εξόδων τους σε ταμειακή βάση και

β) ως προς το ύψος των απλήρωτων υποχρεώσεων τους στο τέλος του μήνα. Οι στόχοι των εσόδων και των εξόδων αναλύονται σε υπο-ομάδες, οι οποίες αποτελούν ομαδοποιήσεις συγκεκριμένων Κωδικών Αριθμών (ΚΑ) του προϋπολογισμού. Ο βαθμός επίτευξης των στόχων ελέγχεται κατά τη διάρκεια του έτους με βάση την εκτέλεση του προϋπολογισμού.
3. Οι στόχοι καθορίζονται

α) σε επίπεδο μήνα και

β) σωρευτικά ανά τρίμηνο από την αρχή του έτους (Ιαν.- Μάρτιος, Ιαν.-Ιούνιος, Ιαν.-Σεπτ. και Ιαν.-Δεκ.). Για την κατάρτιση αξιόπιστης και ρεαλιστικής οικονομικής στοχοθεσίας λαμβάνεται υπόψη η εποχικότητα των εσόδων και εξόδων, λοιπά γεγονότα που μπορούν να επηρεάζουν την μηνιαία κατανομή αυτών, καθώς και οι σχετικές ισχύουσες διατάξεις.

4. Η στοχοθεσία καταρτίζεται με βάση την αρχή της ισοσκέλισης του προϋπολογισμού, υπό την έννοια ότι το σύνολο των εξόδων δεν επιτρέπεται να υπερβαίνει το σύνολο των εσόδων και του χρηματικού υπολοίπου.

5. **Η διαφορά των στόχων εσόδων και εξόδων καθορίζει το στόχο ταμειακού αποτελέσματος ΟΠΔ** της εξεταζόμενης περιόδου και ακολούθως το στόχο για το ύψος των συνολικών ταμειακών διαθέσιμων στο τέλος αυτής.

 **Ο στόχος οικονομικού αποτελέσματος ΟΠΔ προκύπτει από τη διαφορά του ταμειακού αποτελέσματος ΟΠΔ και του στόχου απλήρωτων υποχρεώσεων στο τέλος της περιόδου**. Κατά τη λήξη του οικονομικού έτους, ο στόχος του οικονομικού αποτελέσματος διαμορφώνεται σε μηδέν (0), τιμή που εκφράζει την πλήρη χρήση των πόρων του OTA μέσω της υλοποίησης του προϋπολογισμού του. Αντίστοιχα, εάν o OTA έχει καταρτίσει πλεονασματικό προϋπολογισμό (ή έχει εγγράψει αποθεματικό) τότε, κατά τη λήξη του οικονομικού έτους, ο στόχος οικονομικού αποτελέσματος θα πρέπει να εκτιμηθεί σε ποσό ίσο με αυτό του πλεονάσματος (ή του αποθεματικού).

6. Στον πίνακα στοχοθεσίας, οι εκτιμήσεις για τα ταμειακά διαθέσιμα και τις απλήρωτες υποχρεώσεις έναρξης προκύπτουν από τις εκτιμήσεις για τη διαμόρφωση αυτών των κατηγοριών κατά τη λήξη του οικονομικού έτους που προηγείται του έτους που αφορά η στοχοθεσία, όπως αυτές (οι εκτιμήσεις) έχουν ενταχθεί στον προϋπολογισμό του φορέα. Τα τελικά στοιχεία ταμειακών διαθεσίμων και απλήρωτων υποχρεώσεων έναρξης, όπως αυτά οριστικοποιούνται μετά το κλείσιμο της προηγούμενης οικονομικής χρήσης, ενσωματώνονται στον πίνακα μέσω υποχρεωτικής αναμόρφωσης στη στοχοθεσία με τη διαδικασία του άρθρου 3.

Στον παρακάτω πίνακα που σας διανεμήθηκε εμφανίζεται ο πίνακας στοχοθεσίας (Ο.Π.Δ.) του δήμου για το 2024 , που αποτελεί αναπόσπαστο μέρος της παρούσας Απόφασης

Ο Π.Ο.Υ στη συνέχεια ανέφερε ότι σύμφωνα με το άρθρο 12 του Ν. 4623/2019 ***1****α. το* πρώτο εδάφιο της παραγράφου 8 του άρθρου 77 του ν. 4172/2013 (Α΄ 167) αντικαθίσταται ως εξής:

*«8. Η συζήτηση και η ψήφιση του προϋπολογισμού διεξάγεται επί της εισήγησης της οικονομικής επιτροπής και επί των εναλλακτικών προτάσεων των παρατάξεων που τυχόν υποβλήθηκαν. Έγκυρες θεωρούνται οι ψήφοι υπέρ συγκεκριμένης πρότασης, είτε υπέρ της κατατεθείσας από την οικονομική επιτροπή είτε υπέρ εναλλακτικών προτάσεων, που κατατίθενται σύμφωνα με την παράγραφο 9.»*

*β. Η παράγραφος 9 του άρθρου 77 του ν. 4172/2013 (Α΄ 167) αντικαθίσταται ως εξής:*

*«9. Εναλλακτικές προτάσεις προϋπολογισμού κατατίθενται είτε στην οικονομική επιτροπή κατά το στάδιο σύνταξης του σχεδίου του προϋπολογισμού, είτε στο δημοτικό συμβούλιο κατά την πρώτη συζήτηση και ψήφιση του προϋπολογισμού. Οι εναλλακτικές προτάσεις συντάσσονται από τις προτείνουσες παρατάξεις ή τους προτείνοντες συμβούλους, συνοδεύονται από αιτιολογική έκθεση και εισήγηση της οικονομικής υπηρεσίας του δήμου, συζητούνται διακριτά και τίθενται σε ψηφοφορία κατά την ίδια συνεδρίαση που συζητείται το σχέδιο που έχει υποβληθεί από την οικονομική επιτροπή. Σε περίπτωση που τροποποιούν κωδικούς αριθμούς εσόδων και δαπανών, θα πρέπει να διασφαλίζεται πάντοτε η ισοσκέλιση τουλάχιστον του προϋπολογισμού, σύμφωνα με τα οριζόμενα στην παράγραφο 2 του παρόντος άρθρου. Κατά τη σύνταξη των προτάσεων από τις ενδιαφερόμενες παρατάξεις, οι αρμόδιες υπηρεσίες του δήμου παρέχουν κάθε σχετικό στοιχείο. Η πρόταση που συγκεντρώνει την απόλυτη πλειοψηφία των παρόντων μελών του δημοτικού συμβουλίου συνιστά τον εγκεκριμένο προϋπολογισμό. Αν καμία πρόταση δεν συγκεντρώνει την απόλυτη πλειοψηφία των παρόντων μελών του δημοτικού συμβουλίου, τότε η ψηφοφορία επαναλαμβάνεται μεταξύ των δύο πρώτων σε ψήφους προτάσεων και θεωρείται εγκεκριμένη η πρόταση που λαμβάνει τις περισσότερες ψήφους επί των παρόντων».*

*Επίσης σύμφωνα με την εγκύκλιο 108/2019 του ΥΠ.ΕΣ. Παρ. ΙΙΙ .Στην περίπτωση που δεν υποβληθεί καμία εναλλακτική πρόταση προς ψήφιση από το δημοτικό συμβούλιο, η πρόταση της Οικονομικής Επιτροπής θα τεθεί σε ψηφοφορία, η οποία θα διεξαχθεί κατά τα οριζόμενα στην παρ. 8 του αρ. 77 του ν. 4172/2013, σύμφωνα με την οποία έγκυρες θεωρούνται οι ψήφοι υττέρ της κατατεθείσας από την οικονομική επιτροπή πρότασης (απουσών εναλλακτικών όμοιων), ενώ λευκές ψήφοι δεν λαμβάνονται υπόψη για τον υπολογισμό της πλειοψηφίας.*

Ενημέρωσε επίσης το Σώμα ότι δεν κατατέθηκε καμία εναλλακτική πρόταση ούτε στην Οικονομική Επιτροπή κατά το στάδιο σύνταξης του προϋπολογισμού ούτε στο δημοτικό συμβούλιο όπως ρητά αναφέρεται στο παραπάνω άρθρο 12 του Ν. 4623/2019 και κατά συνέπεια η ψηφοφορία θα πρέπει να διεξαχθεί επί της προτάσεως της Οικονομικής Επιτροπής προς το Δημοτικό Συμβούλιο η οποία αποτυπώνεται στην υπ αριθμ 274/2023 (ΑΔΑ:ΨΛΦΑΩΛΗ-ΓΨΘ) **Απόφασή της .**

**Στο σημείο αυτό αποχώρησαν οι δημοτικοί σύμβουλοι κ. Πλιακοστάμος Κων/νος και** Τσιφής Δημήτριος

Κατόπιν ο Πρόεδρος κάλεσε τα μέλη του Δημοτικού Συμβουλίου να τοποθετηθούν σχετικά.

* Ακολούθως το λόγο έλαβε η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» δημοτικός σύμβουλος κ. Καπλάνης ο οποίος είπε ότι ο προϋπολογισμός είναι ένα τεχνοκρατικό ζήτημα . Ζήτησε από τη δημοτική αρχή να εστιάσει στο Πρόγραμμα Δημοσίων Επενδυσεων για την ένταξη έργων καθώς και στα Περιφερειακά Προγράμματα , στο ΕΣΠΑ , και σε άλλα χρηματοδοτικά εργαλεία προκειμένου να γίνουν σοβαρά έργα όπως η ολοκλήρωση των αναδασμών , τα κλειστά δίκτυα άρδευσης αλλά και η αναζήτηση πιστώσεων για την κατασκευή ενεργειακών μονάδων για τη μείωση του κόστους της υπηρεσίας ηλεκτροφωτισμού και άρδευσης . Τόνισε την ανάγκη ενίσχυσης των υπηρεσιών του δήμου έτσι ώστε να μπορούν να υλοποιηθούν οι στόχοι.

- Η δημοτική σύμβουλος της παράταξης «ΛΑΪΚΗΣ ΣΥΣΠΕΙΡΩΣΗΣ ΛΙΒΑΔΕΙΑΣ» κα. Γερονικολού Λαμπρινή στην τοποθέτησή της δήλωσε ότι ο προϋπολογισμός είναι καταρτισμένος βάση των οδηγιών της ΚΥΑ ,είναι εγκάθετος και είναι ένα όπλο της κεντρικής κυβέρνησης . Δεν είναι ρεαλιστικός και δεν αφορά τους δημότες της πόλης . Επίσης υστερεί σε θέματα κοινωνικής πολιτικής όπως στις υποδομές σχολικών κτιρίων, αντισεισμικής, αντιπλημμυρικής προστασίας . Οδηγεί το Δήμο να βρει επιχειρηματικό πεδίο και έσοδα προκειμένου να καλύπτει το κόστος από την παροχή υπηρεσιών. Αυτό έχει ως αποτέλεσμα να οδηγείται σε συρρίκνωση των υπηρεσιών του Δήμου .Όπως κάθε χρόνο ο προϋπολογισμός είναι υπερτιμημένος ενώ στην πραγματικότητα είναι πολύ μικρότερος και δήλωσε ότι θα τον καταψηφίσει .

Απαντώντας ο κ. Δήμαρχος δήλωσε ότι ο προϋπολογισμός είναι ορθός – ισοσκελισμένος σύμφωνα με τις προϋποθέσεις και τους όρους που θέτει η σχετική νομοθεσία . Η δημοτική αρχή κατάφερε χωρίς αύξηση των τελών αλλά με μειώσεις τα οικονομικά του Δήμου να πηγαίνουν καλά για τους πολίτες και να υπάρχει μια ισορροπία οφέλους – κόστους

- Ακολούθως ο Πρόεδρος κάλεσε τους δημοτικούς συμβούλους να ψηφίσουν την έγκριση του προϋπολογισμού οικονομικού έτους 2022 , έτσι όπως αυτά καταρτίστηκαν και αποτυπώνονται στην υπ αριθμ 274/2023 (ΑΔΑ:ΨΛΦΑΩΛΗ-ΓΨΘ)

ΥΠΕΡ ψήφισαν οι δημοτικοί σύμβουλοι κ.κ. 1 ) Μητάς Αλέξανδρος 2) Καλογρηάς Αθανάσιος 3)Τσεσμετζής Εμμαν. 4) Δήμου Ιωάν. 5) Αποστόλου Ιωάν. 6) Σάκκος Μάριος 7) . Καράβα Βάλια 8) Μερτζάνης Κων. .9) Σαγιάννης Μιχ.και 10) Καπλάνης Κων/νος 11) Τόλιας Δημήτριος ,12) Φορτώσης Αθανάσιος 13) Καραμάνης Δημ. 14) Χέβα Αθανασία 15))Κατής Χαράλαμπος

Συνεπώς σύμφωνα με τις διατάξεις στο άρθρο 12 του Ν. 4623/2019 και της παρ. ΙΙΙ της 108/2019 Εγκυκλίου του ΥΠΕΣ έγκυρες θεωρούνται μόνο οι υπέρ της παραπάνω πρότασης ψήφοι.

 Οι δημοτικοί σύμβουλοι κ.κ. 1) Γερονικολού Λαμπρινή 2)) Αρκουμάνης Πέτρος δήλωσαν ότι ακόμη και αν από τις διατάξεις του νόμου δεν θεωρούνται έγκυρες οι ψήφοι “ΚΑΤΑ” εμμένουν στην καταψήφιση του προϋπολογισμού.

 Το Δημοτικό Συμβούλιο μετά από τη διενεργηθείσα ψηφοφορία και αφού έλαβε υπόψη του :

- Το άρθρο 77 του ν. 4172/2013 όπως τροποποιήθηκε από τις διατάξεις του άρθρου 12 του Ν.4623/2019

-Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,

 - την παρ.ΙΙΙ της εγκ.108/2019 στην οποία αναφέρονται: Στην περίπτωση που δεν υποβληθεί καμία εναλλακτική πρόταση προς ψήφιση από το δημοτικό συμβούλιο, η πρόταση της Οικονομικής Επιτροπής θα τεθεί σε ψηφοφορία, η οποία θα διεξαχθεί κατά τα οριζόμενα στην παρ. 8 του αρ. 77 του ν. 4172/2013, σύμφωνα με την οποία έγκυρες θεωρούνται οι ψήφοι υττέρ της κατατεθείσας από την οικονομική επιτροπή πρότασης (απουσών εναλλακτικών όμοιων), ενώ λευκές ψήφοι δεν λαμβάνονται υπόψη για τον υπολογισμό της πλειοψηφίας.

- Την υπ΄αριθμ274/2023 (ΑΔΑ:ΨΛΦΑΩΛΗ-ΓΨΘ) Απόφαση της οικονομικής Επιτροπής

-  Την Κ.Υ.Α. των υπουργών Οικονομικών και Εσωτερικών 63726/2023 (ΦΕΚ 4795 Β/28-7-2023): Παροχή οδηγιών για την κατάρτιση του προϋπολογισμού των δήμων, οικονομικού έτους 2024 - μερική τροποποίηση της υπ' αρ. 7028/2004 (Β' 253) απόφασης

- την υπ αριθμ.  **34574/05-07-2018 ( ΦΕΚ 2942 και 3635 B΄)** κοινή απόφαση των Υπουργών Εσωτερικών και Οικονομικών «Καθορισμός στοχοθεσίας οικονομικών αποτελεσμάτων και διαδικασίας παρακολούθησης των προϋπολογισμών των ΟΤΑ και των νομικών προσώπων της Τοπικής Αυτοδιοίκησης από το Παρατηρητήριο Οικονομικής Αυτοτέλειας των ΟΤΑ.-Θέματα Λειτουργίας του Παρατηρητηρίου Οικονομικής Αυτοτέλειας των ΟΤΑ»

-Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης και στην τηλεδιάσκεψη

- Την μεταξύ των μελών του συζήτηση σύμφωνα με τα πρακτικά.

  **ΑΠΟΦΑΣΙΖΕΙ ΟΜΟΦΩΝΑ**

 **Εγκρίνει** το Ολοκληρωμένο Πλαίσιο Δράσης (Ο.Π.Δ.) του Δήμου Λεβαδέων για το οικονομικό έτος 2024, έτσι όπως καταρτίσθηκε και προτάθηκε από την Οικονομική Επιτροπή με την υπ αριθμ 274/2023 (ΑΔΑ:ΨΛΦΑΩΛΗ-ΓΨΘ) **Απόφασή της,** και **όπως εμφανίζονται στον** παρακάτω πίνακα.